- Hindi News
- National
- मोहिनी स्वरूप में निकली भगवान की सवारी, घरों के बाहर रंगोलियां बना किया स्वागत
मोहिनी स्वरूप में निकली भगवान की सवारी, घरों के बाहर रंगोलियां बना किया स्वागत
झालरियामठ में चल रहे ब्रह्मोत्सव कार्यक्रम के पांचवे दिन भगवान की सवारी मोहनी स्वरूप में मंदिर परिसर से निकलते हुए नगर भ्रमण करने के लिए निकली। भगवान की सवारी मंगलवार को प्रात: 10 बजे विशेष श्रृंगार के साथ बांगड़ों का नोहरा पहुंची जहां भजनों की प्रस्तुतियां दी गई। भगवान की सवारी गाजे बाजे के साथ सुनारों की गली, गुदड़ी बाजार, कोट मोहल्ला, नृसिंह चौक, नागौरिया मठ, लाहोटियों की गली, गुरुजी की गली, मूंदड़ों की गली होते हुए मंदिर परिसर पहुंची। इस सवारी का लोगों ने जगह-जगह अपने घरों के सामने रंगोली बनाकर स्वागत किया वहीं अनेक लोगों ने पूजन कर आशीष वचन लिया। रामानुज संस्कृत महाविद्यालय के विद्यार्थी वैदिक मंत्रोचारण के साथ श्रीहरि संकीर्तन स्त्रोत पाठ कर रहे थे। सांय 4 बजे मंदिर में जल विहार का आयोजन किया गया जिसमें महिलाओं की भीड़ उमड़ी। रात्रि 8:30 बजे अश्व वाहन पर प्रकार लीला का दृश्य भी हुआ जिसे चोर लीला कहते हैं जिसमें घोड़ों की सवारी के साथ भगवान को चोर चुराकर ले जाने की लीलाओं का चित्रण भी दर्शाया गया। इस मौके पर दिल्ली प्रवासी रमेश कुमार बांगड़, फरीदाबाद से ओमप्रकाश पसारी, दिल्ली से विष्णुप्रसाद पसारी सहित अनेक स्थानों से भक्तजन पहुंचे हैं।
शांतिएवं सद्भाव के साथ मनाएं त्यौहार
मंदिरके पीठाधीश्वर घनश्यामाचार्य महाराज ने भक्तों को आशीर्वाद वचन देते हुए कहा कि भगवान की इस प्रकार की लीलाओं में भक्तों को भाग लेना चाहिए। महाराज ने कहा कि ब्रह्मोत्सव कार्यक्रम जैसे धार्मिक अनुष्ठानों में भाग लेकर भगवान की लीलाओं को हमें समझना चाहिए एवं भगवान भक्तों से क्या चाहते है और भक्तों का क्या दायित्व है यह सब ऐसे धार्मिक कार्यक्रमों से जानकारी मिलती है। उन्होंने कहा कि होली का पर्व शांति एवं सदभावना का त्यौहार है। गुलाल अबीर लगाकर इस रंगों के त्योहार को उत्साह एवं श्रद्धा के साथ भगवान का पूजन कर मनाना चाहिए एवं गौ रक्षा के लिए सभी को प्रण लेकर गौ माता की रक्षा करनी चाहिए। गौ जगत जननी है।
दोजराजगणेश मंदिर में मनाया फागोत्सव
डीडवाना|डीडवानामें होली त्यौहार से पूर्व जगह-जगह फागोत्सव का आयोजन हो रहा है। इस मौके पर गायक कलाकार एक से बढ़कर एक होली के भजनों की प्रस्तुतियां दे रहे हैं। मंगलवार को गणपति नगर स्थित दोजराज गणेश मंदिर में भी फागोत्सव का आयोजन हुआ। इस मौके पर गायक कलाकार हनुमान गौड़, बनवारी काकड़ा, पुरुषोत्तम पुरोहित, महेंद्र पुरोहित, अशोक, विनोद शर्मा, सुगन सिंह, रामदेव पंवार, उत्तमचंद मराठा, ओमप्रकाश स्वामी सहित अनेक कलाकारों ने चंग की थाप पर भजनों की प्रस्तुतियां दी। पुजारी रामावतार दाधीच ने महाआरती करके सभी को प्रसाद वितरित किया गया। इसी तरह गगड़ों के चौक स्थित एक निजी आवास पर भी फागोत्सव का आयोजन किया गया, जिसमें महिलाओं ने भजनों की प्रस्तुतियां दी।
कुचामन सिटी| न्यूकॉलोनी स्थित बावड़ी मंदिर में मंगलवार को फागोत्सव का आयोजन हुआ। जिसमें हारमोनियम ढोलक की ताल पर फाग गीतों की प्रस्तुति दी गई। श्रद्धालुओं ने ठाकुरजी को फूलों की होली खिलाई। इस दौरान महिलाओं ने रंग मत डारे रे सावरियां... ओर रंग दे रे म्हाने और रंग दे...कान्हा अब तो तू मुरली की मधुर सुना दो तान जैसे फाग गीतों पर नृत्य किया। इसके बाद एक दूसरे को गुलाल का तिलक कर फूलों से होली खेली।
डीडवाना|नगरके परमानंद कॉलोनी में 11 मार्च को बालाजी मंदिर में फागोत्सव कार्यक्रम दोपहर 2 बजे आयोजित होगा। नवयुवक मंडल के तत्वावधान में होने वाले कार्यक्रम में स्थानीय कलाकारों द्वारा भजनों की प्रस्तुतियां दी जाएगी। साथ ही भगवान को फूलों की होली खिलाई जाएगी। कार्यक्रम की तैयारियों को लेकर मंडल के महिपाल सिंह, पवन शर्मा, विकास आसोपा, दुष्यंत गौड़, विजय, किशन, अजय शर्मा आदि ने सभी लोगों को इस कार्यक्रम में आने का आह्वान किया। वहीं कोट मोहल्ले के पाढाय माता मंदिर में फागोत्सव कार्यक्रम बुधवार शाम 4 बजे मंदिर में आयोजित होगा। कलाकारों द्वारा प्रस्तुतियां दी जाएगी।
श्याम प्राकट्य महोत्सव पर होंगे कई कार्यक्रम
जसवंतगढ़|श्रीश्याम महोत्सव के तहत कस्बे के तीन श्याम मंदिरों में अनेक कार्यक्रम होंगे। प्राचीन श्याम मंदिर गली नंबर 7 में दिल्ली की नामचीन पार्टियों प्रसिद्ध कलाकारों द्वारा रात्रि जागरण में प्रस्तुतियां दी जाएगी। मंदिर व्यवस्थापक रामचंद्र तोषनीवाल ने बताया कि कार्यक्रम को लेकर श्रद्धालुओं में उत्साह है। मंदिर गली नंबर 7 को विशेष सजाया गया है। इसी क्रम में ताल वाले श्याम बाबा मंदिर में वार्षिकोत्सव के उपलक्ष में मास्टर भंवर अली एंड पार्टी बीकानेर के गायक कलाकारों द्वारा प्रस्तुतियां दी जाएगी।
डीडवाना. ब्रह्मोत्सव कार्यक्रम में मोहनी स्वरूप भगवान का पूजन करते मठाधीश।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva awa_Deva hin_Deva